PROGRAM  DE  ACTIVITATE
al candidatului la funcţia de Director al Institutului de Matematică şi Informatică,
doctor, conferenţiar universitar Sergiu Cataranciuc

Traversînd perioada de tranziţie de la o economie planificată spre o economie de piaţă Moldova, la fel ca şi toate ţările din spaţiul postsovietic, s-a оnfruntat cu un şir de probleme serioase, care au afectat toate domeniile de activitate ale societăţii. Condiţiile economice dificile au condus la o imigrare de proporţie a specialiştilor din domeniul cercetare, ceea ce a afectat, desigur, calitatea investigaţiilor ştiinţifice. 
Prin reformele din domeniul cercetare-inovare demarate în ultimii ani, au fost întreprinse un şir de măsuri îndreptate spre ameliorarea situaţiei şi, desigur, aceste reforme trebuiesc continuate. Înţelegerea necesităţii amplificării nivelului cercetărilor ştiinţifice în Republica Moldova parvine şi din faptul că ţara nu dispune de resurse naturale care i-ar asigura o dezvoltare economică durabilă, iar experienţa mondială ne arată că în astfel de circumstanţe un rol prioritar le revine cercetărilor din domeniul ştiinţei şi tehnicii, elaborării noilor tehnologii în baza potenţialului şi rezultatelor ştiinţifice acumulate.
Pornind de la aceste prerogative, matematica, în ambianţă cu posibilităţile pe care le poate oferi astăzi informatica, reprezintă acel mediu fertil care ar permite atît fundamentarea teoretică a unor procese de o importanţă primordială ce au loc în ştiinţă, economie, societate etc., cît şi elaborarea strategiilor menite să optimizeze procedeele de luare a deciziilor, soluţionarea eficientă a problemelor cu caracter aplicativ. Activitatea Institutului de Matematică şi Informatică în perioada următoarea trebuie să fie determinată de următoarele principii strategice:
1.	recunoaşterea şi conştientizarea rolului cercetărilor fundamentale din domeniul matematicii la  soluţionarea problemelor actuale din domeniul social-economic;
2.	stimularea cercetărilor fundamentale în domeniul informaticii şi elaborarea în baza acestora a softului aplicativ, care ar permite în ambianţă cu metodele matematice şi modelele respective soluţionarea eficientă a problemelor cu caracter economic;
3.	crearea condiţiilor favorabile pentru activităţile de cercetare, stimularea şi valorificarea potenţialului ştiinţific, ridicarea raitingului matematicii şi informaticii în ierarhia valorilor sociale şi de stat;
4.	stimularea colaborării între Institut şi instituţiile de învăţămînt, precum şi a organizaţiilor economico-financiare din ţară, cointeresate în optimizarea activităţii sale prin utilizarea metodelor matematice de cercetare la soluţionarea problemelor de organizare şi producţie.

I. Sarcinile şi obiectivele Institutului.
Institutul de Matematică şi Informatică reprezintă unica instituţie la nivel naţional de cercetare şi inovare în domeniul matematicii şi informaticii, care oferă posibilităţi de soluţionare a unui şir de probleme cu caracter social-economic într-un mod eficient, şi inteligent. Din aceste considerente activitatea Institutului trebuie să fie axată pe următoarele obiective:
a)	consolidarea şcolilor ştiinţifice autohtone existente;
b)	crearea condiţiilor pentru apariţia şi dezvoltarea unor direcţii noi de cercetare;
c)	valorificarea rezultatelor cercetărilor teoretice mondiale în scopul elaborări unor tehnologii noi şi metode eficiente în domeniul managementului şi luării deciziilor;
d)	consolidarea relaţiilor de colaborare ştiinţifică cu instituţiile de cercetare şi învăţămînt superior din ţară şi de peste hotare;
e)	organizarea şi realizarea cercetărilor ştiinţifice fundamentale şi aplicative, elaborarea tehnologiilor avansate;
f)	consolidarea potenţialului uman şi a bazei tehnico-ştiinţifice .
Aceste obiective au menirea de a mobiliza eforturile, îndreptate spre atingerea unei corelaţii eficiente între cercetare, învăţămînt şi activitatea social-economică.

II. Direcţiile strategice ale activităţii Institutului.
Activitatea Institutului de Matematică şi Informatică trebuie să fie axată în jurul a trei domenii fundamentale, devenite deja tradiţionale: 1) Matematică; 2) Matematică Aplicată; 3) Informatică.
Luînd în consideraţie potenţialul ştiinţific real al Institutului de Matematică şi Informatică, precum şi principiile strategice de dezvoltare a acestuia, este necesar de păstrat direcţiile existente de cercetare, cum ar fi algebra, teoria quasigrupurilor, logica matematică, ecuaţii diferenţiale, limbaje şi gramatici formale, elaborarea produselor program, sisteme suport de decizii ş. a. Totodată, ţinînd cont de spectrul de probleme impuse de societatea modernă, ar fi cazul să fie regenerate sau chiar iniţiate direcţii noi de cercetare. Printre aceste direcţii în primul rînd s-ar putea menţiona:
1.	analiza statistică a datelor;
2.	sisteme dinamice şi optimizare;
3.	aprofundarea cercetărilor în domeniul analizei informaţiei stocate în depozite de date;
4.	cercetări în domeniul calculului distribuit cu aplicări practice ale rezultatelor;
5.	cercetări în domeniul sistemelor bazate pe cunoştinţe.

III. Calitatea investigaţiilor ştiinţifice.
Problema calităţii investigaţiilor ştiinţifice este o problemă prioritară, căre necesită o atenţie sporită. Prin neglijarea acesteea riscăm ca în veriga cercetare-producere să se strecoare elemente metaştiinţifice, rezultate eronate, metode nejustificate sau chiar greşite care în final ar putea dăuna esenţial activitatea social-economică a societăţii. 
Acţiuni necesare:
1.	ridicarea prestigiului şcolilor ştiinţifice existente precum şi crearea condiţiilor pentru apariţia şi dezvoltarea şcolilor noi. În acest scop vor fi binevenite următoarele acţiuni.
a)	organizarea periodică a întrunirilor ştiinţifice cu caracter atît local cît şi internaţional cu tematica corespunzătoare direcţiilor de cercetare a şcolilor ştiinţifice;
b)	organizarea stagiilor de scurtă durată în centre ştiinţifice de peste hotare, în care activează personalităţi cu renume mondial în domeniile ce prezintă interes pentru Institut;
c)	stabilirea legăturilor de colaborare cu şcolile similare de peste hotare prin participarea la proiecte comune.
2.	propagarea la nivel internaţional a rezultatelor obţinute de către cercetătorii din Republica Moldova  prin intermediul revistelor ştiinţifice ale Institutului. Publicarea în aceste reviste numai a rezultatelor ştiinţifice de valoare, recenzarea externă a lucrărilor publicate de către specialişti cunoscuţi în domeniu, colaborări cu centre şi edituri străine prestigioase. 
3.	participarea activă în cadrul proiectelor de toate rangurile (instituţionale, naţionale,  internaţionale). Este absolut necesar de a obţine un Program de Stat pentru cercetările fundamentale în domeniul matematicilor.
4.	stagieri în centre ştiinţifice de peste hotare în scopul stabilirii contactelor de colaborare de perspectivă, familiarizării cu rezultatele şi metodele noi de cercetare, propagarea imaginii institutului;  
5.	intensificarea activităţii Consiliilor Ştiinţifice de susţinere a tezelor de doctorat. 

IV. Parteneriatul între ştiinţă şi educaţie.
Colaborarea dintre Institutul de Matematică şi Informatică cu instituţiile de învăţămînt superior trebuie să devină o prerogativă, menită să propage imaginea Institutului în rîndurile tineretului studios. Colaborarea corectă cu instituţiile de învăţămînt superior va trezi interesul tinerilor faţă de cercetare şi va contribui la aceea că universităţile vor deveni furnizori de cadre tinere pentru ştiinţă. 
Acţiuni necesare:
1.	promovarea imaginii Institutului de Matematică şi Informatică în cadrul instituţiilor de învăţămînt superior prin participarea la diverse cicluri de lecţii de popularizare a ştiinţei, întruniri ştiinţifice studenţeşti, încadrarea în procesul de predare la specialităţile respective;
2.	instituirea a 2-3 burse anuale (sau semestriale) oferite de Institutul de Matematică şi Informatică pentru cei mai buni studenţi care manifestă interes faţă de cercetarea ştiinţifică;
3.	colaborarea activă cu Liceul şi Universitatea Academică;
4.	organizarea studiilor de masterat în comun cu centrele universitare de profil din ţară;
5.	oferirea locurilor pentru practica de producţie în cadrul Institutului pentru cei mai buni studenţi absolventi ai universităţilor.

V. Parteneriatul între ştiinţă şi producţie.
Activitatea Institutului trebuie să fie determinată de necesitatea efectuării cercetărilor aplicative în scopul implementării acestora în domeniul social-economic. 
Acţiuni necesare:
1.	aprofundarea cercetărilor fundamentale în domeniul matematicii şi elaborarea în baza lor a metodelor de soluţionare a problemelor practice;
2.	racordarea activităţilor de cercetare în domeniul matematicii şi informaticii cu necesităţile social-economice şi educaţionale ale societăţii.
3.	plasarea accentului pe informatica aplicată, metode de analiză a informaţiei, stocate în baze de date, aplicaţii soft în economia naţională;
4.	crearea condiţiilor reale de implementare a rezultatelor ştiinţifice obţinute de către colaboratorii institutului. În acest scop se vor încheia contracte de colaborare cu diverse unităţi financiar-economice din ţară.

VI. Colaborări ştiinţifice.
Activitatea unui institut de cercetarea nu poate fi concepută fără o colaborare fructuoasă multilaterală, necesară pentru propagarea peste hotarele ţării a rezultatelor matematicienilor moldoveni precum şi familiarizarea cu performanţele în cercetare a savanţilor străini. 
 Acţiuni necesare:
1.	aprofundarea legăturilor de colaborarea existente cu centre de cercetarea din ţară şi peste hotare;
2.	stabilirea de noi contacte de colaborarea cu diverse centre de peste hotare;
3.	 de Dezvoltare a  Informationale, ;
4.	promovarea stagiilor de pregătire profesională a cadrelor în centre de cercetarea ştiinţifică internaţionale.

 VII. Dezvoltarea potenţialului logistic şi uman.
Un obiectiv de prim plan îl constituie potenţialul uman al institutului şi baza tehnico-materială. În acest plan institutul are nevoie de investiţii permanente pentru menţinerea la nivel al patrimoniului, crearea condiţiilor favorabile pentru activitatea de cercetare.
Acţiuni concrete:
1.	stimularea materială şi morală a colaboratorilor, care au rezultate remarcabile în cercetare;
2.	stimularea activităţii tinerilor cercetători prin atragerea în proiecte de cercetare, participarea la forumuri ştiinţifice, facilitarea posibilităţilor  de a obţine credite preferenţiale pentru procurarea spaţiului locativ;
3.	oferirea posibilităţilor de angajare în funcţia de consultant ştiinţific pentru colaboratorii pensionaţi, care au merite în dezvoltarea Institutului, a direcţiilor de cercetare şi şcolilor ştiinţifice;
4.	modernizarea continuă a tehnicii ce se află în dotarea institutului. Crearea condiţiilor normale de cercetare prin accesul liber la Internet şi amenajarea locurilor de muncă. 
5.	renovarea şi păstrarea patrimoniului institutului.

Consider, că realizarea acestui program, cu sprijinul întregului colectiv al Institutului de Matematică şi Informatică, va contribui la dezvoltarea in continuare a acestuia şi va crea posibilităţi noi de implementare în practică a rezultatelor ştiinţifice.